Carl Jenkinson

Carl Daniel Jenkinson (sündinud 8. veebruaril 1992 Harlow's) on Inglismaa jalgpallur, kes mängib paremkaitsjana Austraalia kõrgliiga klubis Melbourne City.

Ta alustas klubikarjääri Inglismaa klubis Charlton Athletic, debüteerides Inglismaa tugevuselt kolmandas liigas hooajal 2010–11.

2011. aasta juunis sõlmis ta lepingu Inglismaa kõrgliiga klubiga Arsenal. Aastatel 2014–2016 mängis ta Arsenalist laenul Inglismaa kõrgliiga klubis West Ham United ja hooajal 2017–18 Inglismaa esiliiga klubis Birmingham City.

2019. aasta augustis sõlmis ta kolmeaastase lepingu Inglismaa esiliiga klubiga Nottingham Forest. 2022. aasta jaanuaris suundus ta hooaja lõpuni laenule Melbourne Citysse.

Jenkinson mängis Inglismaa ja Soome noortekoondistes (tema ema on soomerootslane). Ainsal korral mängis ta Inglismaa jalgpallikoondises 14. novembril 2012 sõprusmängus Rootsi vastu.

Viited 
 

Inglismaa jalgpallurid
Charlton Athletic FC jalgpallurid
Arsenal FC mängijad
West Ham Unitedi mängijad
Birmingham City FC jalgpallurid
Nottingham Forest FC jalgpallurid
Melbourne City FC mängijad
Premier League'i mängijad
The Championshipi mängijad
League One'i mängijad
Sündinud 1998